Immunes al desànim - Tema de portada - alandar\nImmunes al desànim\nLa premsa conservadora els donaria el titular d’“antisistema”, perquè formen part d’una majoria silenciosa que es resisteix a llençar la tovallola. La vida és dura –sí– i les ganes d’embellir-la són moltes. Davant la caiguda de l’Estat del benestar, milers de persones s’organitzen per donar resposta a necessitats que abans eren públiques, universals i gratuïtes. Avui –i, si algú no hi posa remei, demà i demà passat– els últims governs les han convertit en carnassa per a les empreses privades de les seves amistats. Educació, ocupació i cultura són alguns drets que un grapat de persones poderoses vol que acabin essent un luxe per a la majoria. Uns quants, unes quantes, es rebel·len mostrant-se immunes al desànim.\nResiliència: en el cas de sistemes tecnològics, Vikipèdia defineix aquest concepte com la capacitat d’un sistema de suportar i recuperar-se davant de desastres i pertorbacions. I a Espanya, la resiliència es contagia com una epidèmia entre milers de persones que no estan disposades a conformar-se amb un present injust i frustrant. La crisi, els acomiadaments, l’atur i la retallada de recursos públics i drets universals han esdevingut en el pa nostre de cada dia per a la majoria de la gent que pobla aquest país. No obstant això, encara queden éssers disposats a buscar-li les esquerdes al sistema i donar-li a la creativitat, afegint energia solidària i molta vitalitat per acabar aixecant projectes il·lusionadors i col·lectius. Aquestes persones a les que ens referim han après a aixecar-se cada matí “carregades de resiliència” perquè saben que, amb els temps que corren, el present s’ha d’afrontar compartint i inventant.\nArcadi Oliveres, professor d’economia aplicada a la Universitat Autònoma de Barcelona i Premi alandar, coincideix en defensar la capacitat de la ciutadania per organitzar-se i cercar alternatives als problemes que es plantegen: “A la crisi econòmica que vivim, resulta essencial el paper de l’individu a la vida econòmica, la participació ciutadana. Però això no exclou, per res, les formes col·lectives, encara que no m’atreviria a dir-te partits polítics. Sí defenso, pel contrari, la participació en els moviments socials”.\nBiblioteca a Guadalajara\nCentenars d’usuaris i usuàries de la Biblioteca Pública de Guadalajara es negaren a veure-la emmalaltir davant la sangrada progresiva que suposava l’aplicació de les retallades de fons que provenien del Ministeri de Cultura. Aquest organisme estatal, del que depèn, l’ha deixat durant els últims anys en el més lamentable abandonament. Blanca Calvo, directora d’aquesta biblioteca, confessava a El País la passada tardor com d’emocionant li va resultar comprovar que només enviant un correu demanant voluntaris els contestessin immediatament un munt d’usuaris. “Encara que no deixa de ser un dilema moral i professional”, resalta, “perquè són ells els que estan cobrint necessitats que hauria d’estar atenent l’Estat”.\nEn una ciutat on el 40% dels seus habitants s’ha fet habitual d’aquest centre del saber, del llegir, un grup de ciutadans de Guadalajara es decidiren a pagar amb els seus diners les subscripcions de 62 publicacions (abans de la crisi se’n rebien més de 200) i compraren desenes de novetats editorials per cobrir l’esvoranc pressupostari. Al 2007, últim any feliç abans de l’inici del desastre financer, la biblioteca de Guadalajara disposava de 150.000 euros per adquirir material. El 2012 no es va assolir ni un terç d’allò (46.000 euros) i per al 2013 les previsions són igual a zero.\nEn aquest mateix reportatge al que hem aludit anteriorment s’explica la història de Concha Carlavilla, qui coordinà durant sis anys les activitats d’animació a la lectura fins que, l’agost passat, fou acomiadada per la Fundación de Cultura y Deporte de Castella-La Manxa, de la què depenia. Concha encarna l’esperit d’aquesta biblioteca com ningú: renuncià a la seva plaça fixa de bibliotecària en un poble per treballar a la de Guadalajara i, malgrat l’acomiadament, prossegueix col·laborant com a voluntària. “He vingut de nena i ara vénen les meves filles. Aquesta biblioteca és com un organisme amb vida pròpia i jo vull seguir participant-hi, aportant el meu granet, perquè això segueixi com sempre des fe fa 30 anys”, explica amb vehemència mentre sosté en una mà un exemplar de Al este del Edén sobre el que debatran en el seu club de lectura, un dels 30 que funcionen a la biblioteca i en els què hi participen 500 adults i 150 infants. Les seves últimes paraules ressonen tenyides d’un aire reivindicatiu: “En els moments de crisi és quan s’ha d’invertir més que mai a les biblioteques. La gent no té diners per comprar llibres, però segueix necessitant accedir a la cultura i a la informació. O és que, a més a més d’acomiadar-nos de la feina, tampoc tindrem dret a llegir i a saber?”.\n“La Veloz Ecomensajería” fou el nom que posaren a la cooperativa de treball associat que un grup de joves aturats crearen a Saragossa el 1993, en un moment socioeconòmic molt similar al que ara viu el nostre país. L’atur colpejava amb duresa (la taxa d’atur era del 20%, davant del 26% actual) a una població que s’acabava de despertar del somni olímpic (els Jocs se celebraren a Barcelona el 1992). Ara, vint anys després, la conjuntura és fins i tot pitjor i, no obstant això, aquesta manera diferent de generar llocs de treball s’ha mantingut trencant els esquemes de l’empresa tradicional. Davant l’“ànim de lucre de tota la resta”, a La Veloz Ecomensajería defensen que és factible aixecar projectes “econòmicament viables, ecològicament sostenibles i socialment justos”. Una quimera? Vegem com passaren de les paraules als fets.\nComençaren el 1993 amb una idea trencadora i molt atractiva: es podia crear un servei de missatgeria en bici a la ciutat de l’Ebre. Des de llavors han crescut, diversificant la seva àrea de referència: també ofereixen serveis de missatgeria nacional, així com també es dediquen a la reparació de bicicletes i a assessorar sobre cicloturisme. Santi, un dels seus fundadors, explica quins són els pilars de la seva “estratègia empresarial”: “Les entitats d’economia social i solidària col·loquem al centre a la persona. Però això no és suficient per a sostenir l’ocupació. Per això hem reforçat aspectes fonamentals com ara la formació, la diversificació de la nostra activitat o el repartiment del temps de treball”. També han sabut guardar per quan arribessin els temps difícils. Des de la seva creació mai s’han repartit beneficis entre els i les cooperativistes. “Això ens ha permès crear uns fons de reserva que ens ha servit de ‘coixí’ per garantir l’estabilitat a la feina”, assenyala en Javier, del departament financer d’aquesta cooperativa aragonesa.\nCarlos Rey, membre de la Secretaria Tècnica de REAS (Red de Economía Alternativa y Solidaria) en una entrevista concedida al col·laborador d’alandar Javier Pagola, subratlla la importància que tenen avui dia les iniciatives d’economia solidària. “Practicar l’equitat és pensar en la dignitat de totes i cadascuna de les persones. Totes elles són valuoses, però són diferents i no necessiten el mateix: l’escala salarial no ha de distanciar-les. El treball és molt més que una feina remunerada i ha de permetre a cada persona autonomia, desenvolupament integral i fer la seva aportació social. La cerca de sostenibilitat estudia i reconeix l’impacte de les nostres accions sobre el medi ambient i intenta reduir-lo. El principi de cooperació ens indica que sempre és millor cooperar que competir: hem de ser competents, però no competitius. El compromís amb l’entorn ens convida a no viure aïllats, sinó a col·laborar amb el desenvolupament local, treballar coordinats amb altres moviments socials, denunciar, reivindicar i proposar alternatives”.\nREAS, que comença la seva labor a la dècada dels 90, compta el 2013 amb 250 entitats i empreses d’economia solidària i unes altres 40 com a sòcies col·laboradores. Actualment dóna feina a 5.902 persones i agrupa en diferents activitats a d’altres 17.000. Forma part de RIPESS, la Red Intercontinental de Economía Social y Solidaria que està present a 65 països diferents dels cinc continents i que celebra trobades amb asiduïtat; la propera serà a Filipines.\nEl fenomen de l’economia solidària no es limita a petites experiències. A Amèrica Llatina és una forma de vida prometedora recollida com a model a les Constitucions nacionals de Bolívia, Brasil i Equador. A la zona francòfona canadenca de Québec l’economia soliària ha creat ja 125.000 feines. Brasil compta amb un ministeri dedicat a l’economia solidària i el president François Hollande ha revitalitzat a França un Ministeri delegat d’Economia Social i Solidària. El país veí compta amb una xarxa de 40 municipis que han acomodat la seva activitat a principis d’economia solidària i existeix el MES (Moviment d’Economia Solidària), que agrupa a persones que volen viure d’acord a aquest model alternatiu.\nAquest banc sí que és bo\nNo tots els bancs tenen pèrdues, arruïnen els seus clients, desnonen els que no poden pagar la hipoteca. Alguns no reparteixen milions entre els seus directius i després de declarar-se en fallida demanen rescats multimilionaris a “mamà” UE que després pagarà la població, que haurà d’assumir un deute que no va generar.\nExisteixen, per fortuna, també bancs com ara el Fondo de Solidaridad, Paz y Esperanza, (www.fondodesolidarid.org) que funciona des de fa 28 anys a Granada i que presta sense interessos, finança petits projectes a tota Andalusia a través de microcrèdits a fons perdut i que dóna suport a molta gent que es troba a les últimes.\nSobre aquest projecte escrivia el col·aborador d’alandar José Luis Palacios a la revista Noticias Obreras, de la HOAC, fa no gaire més d’un parell de mesos. El reportatge al que ens referim descobria una de tantes iniciatives solidàries, basada en principis de la banca ètica, que compta amb 260 socis i sòcies, que s’encarreguen d’aportar una quota periòdica sense esperar que els la tornin.\nDes que començà a caminar, aquest “banc bo” ha concedit finançament i suport d’emergència a més de 1.200 beneficiaris que han posat en moviment un milió 803.000 euros. Aquest corrent solidari ha donat els seus fruits, tal i com reconeix Carmen Baena, integrant del Fondo: “Se’ns va demanar que compartíssim una mica de la nostra economia perquè pensàvem que moltes aportacions petites podrien ajudar a persones sense feina a crear el seu propi lloc de treball o bé a sortir d’una situació econòmicament apurada”. I prossegueix: “Molts de nosaltres fins aquest moment no havíem sentit a parlar dels microcrèdirs ni de la banca alternativa. Simplement volíem compartir la nostra economia de manera solidària i, sobretot, anònima”. Una altra de les sòcies del Fondo, Mari Paz García, militant de la HOAC (Hermandad Obrera de Acción Católica), reconeix que el que fan “és quelcom petit que beneficia gent que ho necessita però que, lamentablement, no arriba a tots els que ho requereixen”.\nDes del 1997, el compromís de devolució és obligatori per als qui reben els préstecs del Fondo. A més a més dels socis, es creà la figura del “depositant”, que presta els seus estalvis sense demanar interessos i sense ni tan sols tenir la seguretat que es revaloritzi d’acord a l’IPC la quantitat prestada. El Fondo de Solidaridad, Paz y Esperanza, encara que és un projecte creat per gent de l’Església, des del principi s’identificà com a aconfessional i en ell hi participen persones de diferents sensibilitats, creences i ideologies.\nLa generositat s’aprèn\nAra que el ministre d’Educació, José Ignacio Wert, se sortirà amb la seva amb el propòsit que l’assignatura d’Educació per a la Ciutadania no se segueixi impartint en els centres públics d’ensenyament, haurà de buscar altres fórmules per aconseguir que qui estudia entengui que existeixen drets i valors que val la pena ensenyar i aprendre a l’escola- el de la solidaritat amb les persones que pitjor ho passen n’és un dels més importants. Per això l’experiència d’Aprenentatge Servei (ApS) té un enorme valor. Però, de què estem parlant? Es tracta d’una pràctica gràcies a la qual nois i noies, fonamentalment dels últims cursos de la ESO i de Batxillerat, actuen sobre les necessitats reals del seu entorn amb l’objectiu de millorar-lo.\nAixí ho fa Juan de Vicente, professor de l’IES Miguel Catalán de Coslada, un municipi de 90.000 habitants ubicat al corredor de l’Henares (Madrid). Juan és un enamorat de la iniciativa que facilita que l’alumnat faci “pràctiques” a diferents matèries avaluables a través d’un breu període de voluntariat, per exemple, en un centre d’atenció a persones amb Alzheimer. Després d’haver-lo complert tenen l’oportunitat d’explicar als seus companys a les classes de ciències, per exemple, el que han après sobre l’envelliment, la malaltia, etc. aprenen molt, ho comparteixen amb la classe i a més a més se’ls introdueix el “cuquet” de la solidaritat. Les seves experiències es poden llegir al blog (http://asmiguelcatalan.blogspot.com.es).\nRoser Batle, pedagoga i professional de l’educació en valors, ha escrit el llibre Aprendizaje servicio (ApS). Educación y compromiso cívico, una de les obres en les què millor s’explica aquest projecte pedagògic tan necessari. Explica Batle que l’ApS és un mètode molt útil “per unir aprenentatge amb compromís social, sense oblidar que el veritable èxit de l’educació consisteix a formar bons ciutadans capaços de millorar la societat i no només el seu currículum personal”. L’autora destaca també les seves qualitats pedagògiques en afirmar que “quan es posa en pràctica, a més a més de fer un servei a la comunitat i ajudar els altres, es converteix en un dels mètodes d’aprenentatge més eficaços, perquè els nois i noies troben sentit al que estudien quan apliquen els seus coneixements i habilitats a una pràctica solidària”.


InicioCanet de MarMor als 95 anys el primer alcalde democràtic de Canet, Antoni Cruanyes\n7 abril, 2020 Josep Lluís Vidal Canet de Mar, Portada, Societat 0\nAntoni Cruanyes en un homenatge a l'Ajuntament de Canet de Mar\nEl primer alcalde democràtic de Canet de Mar, Antoni Cruanyes, ha mort aquest dilluns 6 d’abril als 95 anys per causes naturals.\nCruanyes va arribar a l’alcaldia l’any 1979 com a candidat de Convergència i Unió (CiU) gràcies a un pacte amb els regidors del Partit Independent. En les eleccions del 1983 va aconseguir majoria absoluta. L’any 1987, CiU va guanyar les eleccions però no va aconseguir majoria absoluta. Un pacte a tres entre el PSC, Canet 2000 i Unió de Joves Independents van deixar CiU a l’oposició.\nDurant el seu mandat va prioritzar l’asfaltament de carrers, la renovació de l’enllumenant públic i tota la xarxa de clavegueram del poble. També, durant els seus dos mandats com a alcalde del consistori va realitzar obres de gran envergadura com la urbanització de la ronda Fleming, la plaça 11 de setembre, l’accés a Canet per l’Avinguda Maresme, el pavelló d’esports i el mirador de la Creu de Pedracastell.\nL’any 2014, ‘Antoniu Cruanyes’, com el coneixia tothom, va rebre la Medalla d’Or de la Vila de Canet de Mar en un acte on també van ser homenatjades la pintora Contxa Ibañez i la professora de cant Maria Pujadas.\nAntoni Cruanyes també va destacar per ser un dels fundadors del Centre d’Estudis Canetencs i una de les persones que més ha estudiat i investigat sobre la història local de Canet de Mar.


Enfilem-nos una mica | Hospitabulis\n« Adiós amigo!\nLa teoria Orlandai »\nEnfilem-nos una mica\nOctubre 15, 2013 per hospitabulis\nUn pacte local per assolir qualsevol fita, ha de permetre que tothom que combregui amb l’objectiu final s’expressi i hi aporti la seva mirada. Un pacte local per assolir un repte tan singular com l’exercici del dret a decidir, també. Per això quan, des d’Òmnium Badalona vem començar a parlar-ne, de seguida estigué sobre la taula la imperiosa necessitat de fer les coses amb la transversalitat deguda, sense apriorismes i buscant l’amabilitat de formes i missatges que permetessin la major suma possible.\nJa sé que costa imaginar un paisatge tranquil per a fer reflexions serenes avui en dia, quan la màquina de fer fum, que alguns poders tenen en marxa, està a ple rendiment. Boira baixa, però. Enfilem-nos una mica. Una mica només. I mirem les coses amb la distància justa que ens permeti ordenar les idees i fugir de les simples consignes i de les etiquetes empobridores. Aquesta és la voluntat que crec que ha de moure el pacte local pel dret a decidir. Aprofitar la mesura local, la proximitat, la coneixença entre les persones, per fer factible el diàleg profitós. Per fugir del ping pong que se’ns acaba ficant al cervell.\nI per això crec, també, que la Maite Arqué pot representar força bé aquest tarannà que ara ens cal. Coneixedora de la ciutat i de la seva gent, amb un full de serveis que es remunta més enllà de l’arribada dels ajuntaments democràtics, amb experiència negociadora, havent passat amb nota la prova de l’ex que no pretén alliçonar al seu substitut, (ni a l’ajuntament ni al partit) i sobretot amb un relat que combina emoció, sentit comú i obsessió per la cohesió social.\nVénen setmanes de xerrar i xerrar, d’escoltar i d’entendre. Segur que això anirà bé i que Badalona, la tercera ciutat de Catalunya, sabrà aportar al país, amb el pacte, una mostra de ciutat moderna, cívica, inclusiva i democràtica. Com el país que volem.


imatges de menorca: CALA DE SA TORRETA I CASETA DE VORERA (MAÓ)\nCALA DE SA TORRETA I CASETA DE VORERA (MAÓ)\nCala de sa Torreta està a 14 quilòmetres de Maó, situada entre es Colomar i Punta de ses Àguiles. Forma part de l’Àrea Natural d’Especial Interès de s’Albufera des Grau.\nEl topònim d’aquesta platja verge, bella i de talús arenós, prové de la torre defensiva homònima (també es coneix aquesta atalaia amb el nom de Tamarells, en referència a la platja veïna), que s’alça en el sortint de es Colomar, a 750 metres de distància de Cala de sa Torreta.\nLes condicions marines i subaquàtiques desaconsellen el fondeig d’embarcacions. Aquest racó costaner pertany al tram de litoral comprès entre s’Illa de’n Colom i Cap de Favàritx o Punta de Capifort, dues milles marines i mitja de costa alta, ondulada i pedregosa, la qual cosa dificulta la seva navegació perquè està plena de baixos, lloses i esculls. Les cales i entrants petits, disseminats entre Punta de Fra Bernat (sud) i Cap de Mossèn Vives, posseeixen aquests obstacles naturals que interfereixen el seu accés per la mar.\nLes característiques descrites anteriorment expliquen l’afluència baixa de banyistes locals i turistes. Els pocs visitants que s’apropen fins aquesta cala ho fan per la mar, tot i les dificultats. Tot i així, es possible accedir a aquest tram de litoral caminant des de la Cala des Grau.\nEtiquetes de comentaris: ARQUITECTURA TRADICIONAL, CALA SA TORRETA, CASETES DE VORERA MENORQUINES, MAÓ, PLATGES DE MAÓ, PLATGES I CALES, ZONA VERGE\nCALA RATA (MAÓ) 2012\nCALA PADERA O PEDRERA (ES CASTELL)\nPARRÒQUIA DE LA CONCEPCIÓ (MAÓ)\nRIU PLA (MAÓ)\nCUINA TÍPICA DE MENORCA\nPOBLAT TALAIÒTIC DE TORRELLAFUDA (CIUTADELLA) 2012...


L'home de Stamford Bridge (Xavier Bosch)\nL'home de Stamford Bridge\nXAVIER BOSCH 25/01/2013 01:00\n260x366 Andrés Iniesta celebrant el gol que va sentenciar l'eliminatòria. Després d'un partit dur, el geni manxec va imposar el seu talent. / JORGE GUERRERO / AFP Andrés Iniesta celebrant el gol que va sentenciar l'eliminatòria. Després d'un partit dur, el geni manxec va imposar el seu talent. / JORGE GUERRERO / AFP\nCada dijous hauria de ser així. Una sessió contínua de Barça. Quan s'acaba el bàsquet comença el futbol, encara que sigui amb la penitència de Telecinco. I quins dos partits tan intensos. Es juguen al gener amb la transcendència de l'abril. Al bàsquet va sortir cara. Al futbol, on no hi ha tant marge per a la sorpresa, també. El Barça Regal, com aquells circs d'abans, sempre sembla abocat a fer "el més difícil encara". Quan sembla que està pitjor i quan s'enfronta al millor rival, treu el millor de si mateix. Pete Mickeal sembla el d'abans de la malaltia i dos australians en hores baixes, com Ingles i Jawai, arriben a semblar jugadors de la NBA. Al meu entendre, la clau de la nit va ser veure l'encert en els tirs lliures. Amb màxima pressió, i amb l'ambient de 15.000 persones en contra, els jugadors de Xavi Pascual van fer una sèrie de 15 de 16 llançaments de falta personal. I, de fet, només Tomic va fallar l'últim quan el partit ja estava més que caducat. La concentració en la mecànica d'aquest llançament demostra fins a quin punt el Barça de bàsquet estava centrat en el partit.\nEl Barça de futbol, jugant-se un títol fora de casa, sabíem que sortiria amb els cinc sentits de les grans ocasions. La millor demostració és que el primer remat de la primera part (Pedro, al minut 8) va acabar en gol i el primer remat de la segona part (Piqué, al minut 3) també acabava al fons de la porteria d'un Kameni que, un altre cop, va demostrar que seria titular en qualsevol equip de la Premier i s'està morint de marriment a Màlaga. Al Barça, però, li va costar normalitzar el partit. Per tres motius. La gespa, que semblava una pista de patinatge, generava desconfiança als artistes, que estaven més pendents de no relliscar que de buscar la millor passada.\nEl segon motiu que feia sortir els jugadors del Barça de polleguera era l'arbitratge, una vegada més, de Mateu Lahoz. Ho deixa jugar tot, s'equivoca en moltes decisions i ensenya targetes insòlites (Busquets per haver protestat, Cesc per una piscina i Alba per una falta que no era). El tercer factor que va complicar el partit al Barça va ser el bonisme, la falta de mala llet per fer una falta tàctica en els dos contraatacs del Màlaga que van suposar els dos gols locals. A la segona part, Iniesta, Messi, Cesc i companyia, amb la tracció a les botes per no patinar tant, van començar a tocar i tocar i tocar fins a fer una altre recital a la Rosaleda com el de fa quinze dies. I quan les coses semblava que es complicaven i podíem anar a la pròrroga, va arribar el gol d'Iniesta. Amb menys èpica que el de Stamford Bridge però amb la mateixa finalitat: mantenir l'opció de guanyar els tres títols.


El Madrid ensopega i el Barça s'acosta a un punt - Esport3 - TV3 i Catalunya Ràdio\nEls de Zidane no poden passar de l'empat a casa contra el Celta (2-2)\nXavi Torres 16/02/2020 - 23.00 Actualitzat 17/02/2020 - 10.47\nEl Celta ha donat la sorpresa de la jornada empatant al Bernabéu contra un Reial Madrid que només ha sumat un punt en el dia del retorn a l'onze titular d'Eden Hazard, el gran fitxatge de la temporada, gairebé tres mesos després que caigués lesionat en el partit de Champions del Bernabéu contra el PSG. El belga encara està lluny del que el madridisme espera. El partit ha començat amb sorpresa, ja que en el primer atac del Celta, als 7 minuts, una excel·lent passada d'Aspas entre els centrals del Madrid ha estat aprofitada pel rus Smolov per avançar el seu equip i estrenar-se com a golejador en la Lliga espanyola. A partir d'aquest instant, l'onze d'Òscar Garcia s'ha defensat amb ordre i ha fet valer una defensa de cinc efectius per complicar-li molt la vida a l'equip blanc. En tota la primera part, algunes aproximacions, com quatre xuts llunyans de Casemiro (17'), Bale (33') i Marcelo (38' i 43') i una bona ocasió de Bale (40') en l'única jugada en què han combinat els tres davanters del Reial Madrid, Benzema, Bale i Hazard. Ara bé, en l'última jugada abans del descans, Aidoo ha rematat un córner i ha obligat Courtois a fer l'aturada dels primers 45 minuts en el que podia haver estat el 0-2.\nA la segona part, el Madrid ha sortit amb ganes, més intens i amb més punteria. Als 49 minuts, l'àrbitre Alberola Rojas ha anul·lat correctament un gol de Ramos per fora de joc, però tres després, una cursa de Marcelo fins a la línia de fons ha acabat amb una passada de la mort del brasiler que Toni Kroos ha sabut rematar a la xarxa.\nEls jugadors del Madrid celebren el primer gol (EFE)\nL'empat i la lesió de Kevin Vázquez han provocat dubtes en la defensa del Celta. En un d'ells, amb el davanter Pione Sisto com a improvisat lateral, la pilota ha quedat morta a l'interior de l'àrea i Hazard li ha tret un innocent penal al porter Rubén Blanco. Sergio Ramos no ha fallat. Als 65 minuts, 2-1. El català Òscar Garcia ha intervingut des de la banqueta i ha fet entrar Denis Suárez i Santi Mina, dos futbolistes que han resultat decisius en el partit. Als 85 minuts, una passada interior de l'exblaugrana ha deixat sol Mina en una acció d'un contra un amb Courtois. El davanter del Celta no ha fallat i ha empatat el partit a 2.\nSanti Mina celebra el gol de l'empat. (EFE)\nEl 2-2 final és una bona notícia per al Barcelona, que retalla dos punts al Reial Madrid, i una de dolenta per a l'Espanyol, ja que el Celta és un dels equips que lluita per no baixar a Segona Divisió A.


Sis morts i més de 100 ferits després d’estampida en un concert a Itàlia\nCinc de menors i una dona han mort aquest dissabte en produir-se una estampida a la discoteca “Lanterna azzurra” de la localitat italiana de Corinaldo, a la província d’Ancona, durant el concert d’un conegut raper, suposadament perquè algú va dispersar un esprai pebre, van informar els bombers.\nEls morts són tres noies, dos nois i una mare que havia acompanyat a la seva filla al concert de l’italià Sfera Ebbasta, mentre que hi ha 12 persones molt greus entre els ferits, que superen el centenar, segons els mitjans italians, que citen fonts de la policia.\nAlguns testimonis han explicat que van començar a córrer després d’espantar-se en sentir una olor àcida i es van dirigir a les portes d’emergència del local, que estaven tancades.\nEn l’intent de sortir del local per una de les portes que van aconseguir obrir, els joves es van anar amuntegant, van caure i molts van ser trepitjats per la resta.\nEls ferits han estat distribuïts als hospitals de les localitats properes i els més greus han estat traslladats a Ancona, a la regió central de Las Marcas.\nEls investigadors intenten esbrinar què va provocar l’estampida i per què no es van obrir les portes d’emergència, en especial aquella en la qual es van amuntegar el major nombre de joves i on van ser trobades les víctimes mortals.\nSegons un missatge de Twitter del cos de Bombers, l’estampida es va produir abans de la 1.00 hora italiana (00.00 GMT) i en les imatges difoses pels bombers es veu desenes de joves que estan sent atesos en una carretera i alguns d’ells portats en lliteres.\nSfera Ebbasta és un dels rapers més famosos d’Itàlia, tot un ídol per als adolescents.


El restaurant Sequial 2.0 de Sueca guanya el I Concurs de Gastronomia Local d'Algemesí\nÚLTIMA HORAExplosió de casos de coronavirus a la Comunitat Valenciana: 57.607 nous contagis i 14 defuncions\nDESTACATSMor un jove valencià de 35 anys per coronavirus\nALGEMESÍ | TURISME\nELPERIODIC.COM - 29/11/2021\nEl restaurant Sequial 2.0 de Sueca, amb el seu cuiner Juanjo Sanbartolomé al davant, va ser el guanyador de la primera edició del Concurs d'Arròs d'Algemesí celebrat aquest diumenge 28 de novembre a la Plaça Major de la localitat de la Ribera Alta. El guanyador es va endur els 1.500 € de l’Ajuntament entregats pel regidor de turisme Edgar Bressó i un paeller a gas de la firma patrocinadora Belseher. El concurs va estar organitzat per la Regidoria de Turisme de l’Ajuntament en conjunt amb Tus Noticias de la Ribera i va comptar amb la participació de cinc restaurants d’Algemesí: Mel de Romer, Trencadís, la Cerveseta, la Mesedora i Café Plaza.\nEl segon premi valorat en 800 € i lliurat per Ana Montoro del Grupo Bou va ser per al curs de FP bàsic de cuina de l'Escola Sant Josep de Calassanç d'Algemesí amb els professors Joan Llorca i Ana Gimeno al capdavant, que també es va emportar una Menció d’Honor per la seua tasca de promoció de la gastronomia local. Per últim, Diana Martí de Congrual va lliurar el tercer premi valorat en 400 € per al Restaurant Casa Picanterra de Cullera, amb el xef Ramón Palomo com a màxim responsable de l’arròs.\nEl concurs té com a objectiu promocionar i posar en valor la gastronomia local i de proximitat a través d’una recepta de nova creació que va estar treballada durant les passades setmanes pels restauradors locals de l’Associació de Restaurants i Bars d’Algemesí. Es va elaborar a llenya utilitzant com a base ingredients tradicionals de la nostra cuina com són l’arròs, l’anguila i la carabassa.\nUn total de 18 restaurants de la Comunitat Valenciana, a més de l'Escola S. Josep de Calassanç d’Algemesí, han participat en aquesta I edició del Concurs en la que, a banda del jurat, el públic assistent també va poder degustar tots els arrossos una vegada servits els plats que es presentaven a certamen. Malgrat l’escepticisme que podria despertar les peculiaritats d’ingredients com l’anguila, l’arròs sec d’Algemesí va tindre molt d’èxit entre els comensals i cuiners.\nEl jurat d'aquest concurs va comptar amb la presència de Belen Arias, la nova presidenta de l'Acadèmia de Gastronomia de la Comunitat Valenciana, Mariano Clemente de Cotonera Events, Palco Folquera de Comunicar, Fernando Sempere de Glotons Club, Rafa Mañez de Arroz Ciudad de Sueca i el president de la Confraria de Pescadors del Palmar, José Caballer. També, fora de concurs, van participar quatre entitats locals: la Falla Nou Mercat d'Algemesí, els Jubilats i Pensionistes, la Junta Local Fallera i la Muixeranga d'Algemesí.\nAlgemesí efectua millores en els polígons industrials per valor de 825.000 euros gràcies al suport de l’Institut Valencià de la Competitivitat Empresarial\nAlgemesí concedeix el Guardó d’Honor de la ciutat a Xavier Richart Peris\nL’Ajuntament d’Algemesí aprova un pressupost de 23.686.108 € per al 2022\nAlgemesí participarà en la Fira Internacional de Turisme amb la mostra gastronòmica de l’Arròs d’Algemesí


Xina SNW sèrie adaptador màniga fabricant, proveïdor i maquinària de la fàbrica - productes - Weinuo\nAdaptador mànigues són els components més comunament utilitzats per a la localització de rodaments amb un puntut portava a un seient cilíndrica com poden ser utilitzats a plana o intensificat eixos. Són fàcils d'instal·lar i req\nSi vostè va a importar snw màniga d'adaptador de sèrie en estoc o per consultar el preu amb snw sèrie adaptador màniga fabricant una Xina, proveïdor i fàbrica, no dubti a contactar amb maquinària de Weinuo.\nAdaptador mànigues són els components més comunament utilitzats per a la localització de rodaments amb un puntut portava a un seient cilíndrica com poden ser utilitzats a plana o intensificat eixos. Són fàcils d'instal·lar i requereixen cap localització addicional en l'eix.\nQuan s'utilitzen fundes d'adaptador en eixos planes, la giratòria pot ser situat en qualsevol posició en l'eix. Quan s'utilitza en eixos escalonat juntament amb un anell en forma de L'espaiador, rodaments pot ser amb precisió en condicions axially facilitant tenint el muntatge i desmuntatge.\nRentadora de bloqueig\npaquets de 2.157 × 18\nD1 2-3 5/16 a\nSNW13 × 1/4 DE 2\nSNW113 × 1/4 DE 2\nSNW3124 × 1/4 DE 4\n1/4 de 4\nSNW24 × 1/4 DE 4\n3/4 de 5\nD17-9 1/2 a\nHot Tags: Adaptador de SnW series de màniga, Xina, fabricant, proveïdor, fàbrica, estoc, preu


Avís legal i de privadesa | HDC Catalunya\nEl present Avís Legal i de Privadesa (d’ara endavant, l’“Avís Legal”) regula l’accés i ús de la pàgina web www.hdccatalunya.com (d’ara endavant, “la Web”), que el Harley Davidson Club Catalunya (d’ara endavant, “HDCC”), posa a la disposició dels usuaris (d’ara endavant, el/els “Usuari(s)”), en la seva qualitat de titular i gestora de la mateixa. Les dades de l’Acadèmia són els següents:\nDenominació: Harley Davidson Club Catalunya\nDomicili: Carrer Mar, 73, 43700 El Vendrell, Tarragona.\nCorreu electrònic: info@hdccatalunya.com\nAquest Avís Legal regeix l’accés i ús de la pàgina web del Harley Davidson Club Catalunya. No obstant això l’anterior, la utilització d’espais o serveis continguts a la Web pot estar subjecta a altres condicions d’utilització. En aquest cas, hauran de complir-se igualment les condicions que corresponguin, les quals s’informaran degudament.\nHDCC es reserva el dret de, a qualsevol moment, completar, modificar o substituir el present Avís Legal, així com qualssevol altres condicions generals o particulars, entenent-se que la mera publicació de tals canvis a la Web tindrà efectes de notificació. Per això, preguem a l’Usuari que les llegeixi atentament cada vegada que accedeixi al Portal, abstenint-se de fer ús de la Web si no estigués d’acord amb qualsevol de les condicions establertes.\nHDCC podrà suprimir o suspendre l’accés a la Web a l’Usuari que hagi incomplit qualsevol de les obligacions expressades en aquest Avís Legal. L’Usuari que incompleixi voluntàriament qualsevol de les precedents obligacions respondrà de tots els danys i perjudicis que, com a conseqüència dels mateixos, causi al HDCC.\nHDCC es reserva el dret a interrompre l’accés a la Web, així com la prestació de qualsevol o de tots els Serveis que es presten a través del mateix a qualsevol moment i sense previ avís, ja sigui per motius tècnics, de seguretat, de control, de manteniment, per fallades de subministrament elèctric o per qualsevol altra causa.\nHDCC no es responsabilitza de les decisions preses a partir de la informació subministrada a la Web, ni dels danys i perjudicis produïts en l’Usuari derivats d’aquesta informació.\nHDCC no es responsabilitza dels danys i perjudicis de qualsevol tipus produïts a l’Usuari derivats de fallades en la connexió a les xarxes de telecomunicacions que produeixin la suspensió, cancel·lació o interrupció del servei de la Web o per causes de força major o cas fortuït.\nTots els continguts, marques, dissenys, logos, icones, programari, noms comercials, noms de domini, i qualsevol altres signes o elements susceptibles de protecció per drets de propietat intel·lectual o industrial que formin part de la Web són propietat de HDCC o de domini públic o de tercers que han autoritzat degudament la seva inclusió en la mateixa, i que figuren com a autors o titulars dels drets.\nEn cap cas s’entendrà que es concedeix llicència alguna o s’efectua renúncia, transmissió, cessió total o parcial de dites dretes, ni es confereix cap dret, i especialment, d’explotació, reproducció, distribució, transformació o comunicació pública sobre aquests continguts sense la prèvia autorització expressa i per escrit de HDCC o dels tercers corresponents. Les violacions de qualsevol dels drets de propietat intel·lectual o industrial als quals es refereix aquest apartat seran perseguides mitjançant les accions penals i civils contemplades en la legislació vigent.\nEls Usuaris i, en general, aquelles persones que es proposin establir un hiperenllaç entre la seva pàgina web i la Web hauran de comptar amb l’autorització expressa de HDCC i complir les condicions següents:\nL’Hiperenllaç únicament permetrà l’accés a la home-page o pàgina d’inici de la Web, o al punt concret que autoritzi HDCC;\nNo es realitzaran manifestacions o indicacions falses, inexactes o incorrectes sobre HDCC, els seus directius, persones i els seus productes;\nNo es declararà ni es donarà a entendre que HDCC ha autoritzat el Hiperenlace o que ha supervisat o assumit de qualsevol forma els serveis oferts o llocs a la disposició de la pàgina web en la qual s’estableix l’hiperenllaç;\nExcepció feta d’aquells que formin part del mateix Hiperenlace, la pàgina web en la qual s’estableixi l’hiperenllaç no contindrà cap marca, nom comercial, rètol d’establiment, denominació, logotip, eslògan o altres signes distintius pertanyents a HDCC.\nLa pàgina web en la qual s’estableixi l’hiperenllaç no contindrà informacions o continguts il·lícits, contraris a la moral i als bons costums generalment acceptades i a l’ordre públic, així com tampoc contindrà continguts contraris a qualssevol drets de tercers.\nL’establiment de l’hiperenllaç no implica en cap cas l’existència de relacions entre HDCC i el propietari de la pàgina web en la qual s’estableixi, ni tampoc l’acceptació o aprovació per part de HDCC dels seus continguts o serveis.\nAmb la informació que li proporcionarem a continuació HDCC vol que vostè conegui quin és la política de privadesa aplicada quant a les seves dades personals.\nCompliment de la normativa de protecció de dades: HDCC compleix tots els requisits establerts per la normativa vigent en matèria de protecció de dades personals, i totes les dades sota la nostra responsabilitat són tractats d’acord amb les exigències legals.\n(i) Li informem que les seves dades seran incorporades a un fitxer o fitxers, responsabilitat de HDCC, i seran dedicats principalment a les finalitats relacionades amb el, manteniment, compliment, desenvolupament, control, gestió de la seva relació amb nosaltres, de les peticions que realitzi així com dels serveis oferts per la nostra banda.\n(ii) Contacte: el formulari de contacte s’utilitzarà per a la gestió del seu contacte amb nosaltres, ja sigui per una consulta o per qualsevol altre motiu.\n(iii) Xarxes socials: posem en el seu coneixement que estem presents en Xarxes Socials. El tractament de les dades que es realitzi de les persones que es facin seguidores (i/o realitzin qualsevol vincle o acció de connexió a través de les Xarxes Socials) de les pàgines oficials de HDCC, a les xarxes socials, es regirà per aquest apartat, l’Avís Legal de la web de HDCC, així com per aquelles Condicions d’ús, polítiques de privadesa i altres normatives d’accés, ús i similars que pertanyin a la xarxa social que correspongui. HDCC, tractarà les seves dades amb les finalitats d’administrar correctament la seva presència a la xarxa social que correspongui, informar-ho d’activitats productes i/o serveis de HDCC, o de tercers que puguin estar relacionats amb la nostra activitat així com per a qualsevol altra finalitat que les normatives de les Xarxes Socials puguin permetre.\n(iv) Posem en el seu coneixement que les seves dades personals no seran segmentats.\nSi vostè ens ha facilitat dades personals d’un tercer haurà de, amb caràcter previ, haver-li informat i sol·licitat el seu consentiment dels extrems aquí exposats.\n(v) Les seves dades podran ser tractats i/o comunicats a tercers per al compliment de les obligacions legals i/o contractuals existents.\nDrets dels afectats: en cas necessari, pot exercir els seus drets d’accés, rectificació, cancel·lació i oposició, dirigint-se per escrit acompanyant còpia de document oficial que li identifiqui a HDCC, domiciliada en Carrer Mar, 73, 43700 El Vendrell, Tarragona., o enviant un email a info@hdccatalunya.com, indicant en el sobre o en l’assumpte del missatge: HDCC. Avís Legal i de Privadesa.\nEl present Avís Legal i de Privadesa es regeix per la llei espanyola. Per als casos en què la normativa prevegi la possibilitat a les parts de sotmetre’s a un fur, ambdues parts, amb renúncia expressa de qualsevol altre fur que els pogués correspondre, se sotmeten als Jutjats i Tribunals de la ciutat de Tarragona (Espanya).\nQuè són les cookies? Una cookie és un arxiu que es descarrega en el seu dispositiu en accedir a determinades pàgines web. Les cookies permeten a una pàgina web, entre altres coses, emmagatzemar i recuperar informació sobre els hàbits de navegació d’un usuari o del seu equip i, depenent de la informació que continguin i de la forma en què utilitzi el seu equip, es poden utilitzar per reconèixer l’usuari.\nCookies tècniques i cookies de personalització: les primeres permeten a l’usuari la navegació a través de la pàgina web i la utilització dels diferents serveis que existeixen, i les segones permeten accedir a l’usuari al servei amb algunes característiques de caràcter general predefinides, com per exemple, la de selecció d’idioma.\nCookies d’anàlisi: són aquelles que ja sigui perquè són tractades per nosaltres o per tercers, ens permeten quantificar el nombre d’usuaris i així realitzar el mesurament i anàlisi estadística de la utilització que fan els usuaris del servei ofert. Per això s’analitza la seva navegació a la nostra pàgina web amb la finalitat de millorar l’oferta de productes o serveis que li oferim.\nCookies de xarxes socials externes, que s’utilitzen perquè els visitants puguin interactuar amb el contingut de diferents plataformes socials (Facebook, YouTube, Instragram, etc.)\nVostè pot permetre, bloquejar o eliminar les cookies instal·lades en el seu dispositiu mitjançant la configuració de les opcions del navegador instal·lat.\nAquí trobarà una guia ràpida per als navegadors més populars.\n4. Actualització de la política de cookies.\nÉs possible que per noves interpretacions realitzades per l’organisme regulador competent, jutges, o Tribunals, aquesta política de cookies sofreixi alguna modificació pel que es prega a l’usuari que comprovi de forma regular el seu contingut.\nUna cookie és un fitxer de text inofensiu que s’emmagatzema en el seu navegador quan visita quasi qualsevol web. La utilitat de la cookie és que la web sigui capaç de recordar la seva visita quan torni a navegar-hi. Encara que molta gent no ho sap, les cookies es vénen utilitzant des de fa 20 anys, quan van aparèixer els primers navegadors per a la World Wide Web.\nNo és cap virus, ni un troià, ni un cuc, ni spam, ni spyware, ni obre finestres pop-up.\nQuin tipus d’informació emmagatzema una cookie?\nLes cookies no acostumen a emmagatzemar informació sensible sobre vostè, com targetes de crèdit o dades bancàries, fotografies, el seu DNI o informació personal, etc. Les dades que guarden són de caràcter tècnic, preferències personals, personalització de continguts, etc.\nEl servidor web no l’associa a vostè com a persona, sinó al seu navegador web. De fet, si vostè navega habitualment amb Internet Explorer i prova de navegar per la mateixa web amb Firefox o Chrome, veurà que la web no s’adona que és la mateixa persona perquè està associat al navegador, no a la persona.\nCookies tècniques: Són les més elementals i permeten, entre altres coses, saber quan està navegant un humà o una aplicació automatitzada, quan navega un usuari anònim i un de registrat, feines bàsiques per al funcionament de qualsevol web dinàmica.\nCookies d’anàlisi: Recullen informació sobre el tipus de navegació que està fent, les seccions que utilitza més, els productes consultats, la franja horària d’ús, l’idioma, etc.\nCookies publicitàries: Mostren publicitat en funció de la seva navegació, el seu país de procedència, l’idioma, etc.\nNo podrà accedir a l’àrea personal d’una web, per exemple “El meu compte”, “El meu perfil” o “Les meves comandes”.\nBotigues en línia: Li serà impossible fer compres en línia, hauran de ser telefòniques o presencials a la botiga física, si és que n’hi ha.\nNo serà possible personalitzar les seves preferències geogràfiques, com ara la franja horària, la divisa o l’idioma.\nEl lloc web no podrà fer analítiques web sobre visitants i trànsit a la web, fet que dificultarà que la web sigui competitiva.\nNo podrà escriure al blog, no podrà pujar fotos, publicar comentaris, valorar o puntuar continguts. El web tampoc no podrà saber si vostè és un humà o una aplicació automatitzada que publica spam.\nNo es podrà mostrar publicitat sectorialitzada, cosa que reduirà els ingressos publicitaris de la web.\nTotes les xarxes socials fan servir cookie; si les desactiva, no podrà utilitzar cap xarxa social.\nPer eliminar les cookies d’un lloc web, ha d’anar a la configuració del seu navegador i allí podrà buscar les associades al domini en qüestió i procedir a la seva eliminació.\nVeureu diferents seccions, premeu l’opció Mostra opcions avançades.\nApareixerà una llista amb totes les cookies ordenades per domini. Perquè us sigui més fàcil trobar les cookies d’un determinat domini, introduïu parcialment o totalment la direcció al camp Cerca cookies.\nDesprés de posar aquest filtre apareixeran en pantalla una o diverses línies amb les cookies de la web sol·licitada. Ara només heu de seleccionar-les i prémer la X per procedir a la seva eliminació.\nPer accedir a la configuració de galetes del navegador Internet Explorer feu el següent (pot variar en funció de la versió del navegador):\nMoveu el botó lliscant fins a ajustar el nivell de privacitat que desitgeu.\nPer accedir a la configuració de cookies del navegador Firefox feu el següent (pot variar en funció de la versió del navegador):\nAneu a Opcions o Preferències segons el sistema operatiu.\nAra veureu l’opció Accepta galetes, podeu activar-la o desactivar-la segons les vostres preferències.\nPer accedir a la configuració de cookies del navegador Safari per a OSX feu el següent (pot variar en funció de la versió del navegador):\nEn aquest lloc veureu l’opció Bloqueja cookies perquè ajusteu el tipus de bloqueig que vulgueu aplicar.\nPer accedir a la configuració de cookies del navegador Safari per iOS feu el següent (pot variar en funció de la versió del navegador):\nAneu a Privacitat i Seguretat, veureu l’opció Bloqueja cookies perquè ajusteu el tipus de bloqueig que vulgueu aplicar.\nPer accedir a la configuració de cookies del navegador per a dispositius Android feu el següent (pot variar en funció de la versió del navegador):\nAneu a Seguretat i Privacitat, veureu l’opció Accepta galetes perquè activi o desactivi la casella.\nPer accedir a la configuració de cookies del navegador per a dispositius Windows Phone feu el següent (pot variar en funció de la versió del navegador):\nAra podeu activar o desactivar la casella Permetre cookies.\nSom un Harley Davidson Club familiar 100% HDC\nFormem part de la comunitat Europea de Harley-Davidson Clubs.\nSom amants de les Harleys i el nostre objectiu es fomentar la cultura i estil Harley-Davidson a Catalunya, celebrant cada any la nostra Concentració Internacional i organitzant rutes per als nostres socis i amics.\nRep les nostres notícies còmodament al teu e-maill:


Bones previsions econòmiques pel sector turístic segons la Càtedra d'Economia Local i Regional de la URV a les Terres de l'Ebre - 19/05/2016 » La Cala RTV\nBones previsions econòmiques pel sector turístic segons la Càtedra d'Economia Local i Regional de la URV a les Terres de l'Ebre\n19 . Mai, 2016 a les 17:00\nLa Càtedra d'Economia Local i Regional del Campus Terres de l'Ebre de la URV ha presentat aquest dijous al migdia a l'Ametlla de Mar el Butlletí d'Anàlisi de la Conjuntura Local de les Terres de l'Ebre del primer trimestre de 2016.\nD'entre les dades publicades, destaca que s'acumulen vuit períodes consecutius de creixement positiu «que ens assenyalen la continuació de la recuperació registrant augments en activitat laboral» assenyala el catedràtic d'economia i director de la Càtedra, Juan Antonio Duro, tot i que amb unes xifres més moderades que el trimestre anterior i per segon període consecutiu per sota de la mitjana catalana.\nApunta que s'està notant una certa desacceleració en aquest augment «tot i que continua creixent», i esperen pugui revertir-se amb l'activitat turística d'enguany. De fet, aquest és un dels sectors que més bones perspectives té tant al municipi com en conjunt al territori.\nDuro apunta que les expectatives que hi ha són positives perquè «destinacions com l'Ametlla de Mar té molts turistes fidels i una marca clara en el mercat nacional» i apunta factors com que els mercats estrangers poden funcionar bastant bé donat que també estan en un període de recuperació, i considera que problemes en altres destinacions mediterrànies poden ajudar a gran escala «a tindre una bona temporada turística al territori, en especial a destinacions com La Cala».\nDades negatives a la població en nombre d'afiliats\nL'afiliació a la Seguretat Social el primer trimestre del 2016 va pujar a les Terres de l'Ebre un 2,1%, arribant als 47.950 afiliats. Xifres negatives però en l'afiliació a l'Ametlla de Mar que cau un -12,6% sent el municipi, de més de 4.000 habitants, que té el valor més negatiu de les comarques.\nPel que fa a l'atur, ha continuat caient amb força el primer trimestre del 2016, de mitjana un 10,6%, és a dir, 0,7 punts percentuals més respecte al trimestre anterior. Ara hi ha 13.212 ebrencs aturats, és a dir, 1.574 menys que el mateix període de 2015. L'atur porta així deu trimestres en descens continuat.\n0 respostes a "Bones previsions econòmiques pel sector turísti..."\nLa Cala entre...\nSegons el Cam...\nLa renda fami...\nEl ple revoca...\ncatedra economia, terres de l'ebre, turisme, urv\nConsultes SQL per servir la pàgina: 146


Seròs celebra els 50 anys de les piscines amb millores en les seves instal·lacions\nEl vicepresident primer, Jordi Latorre, i el vicepresident quart, Ferran Accensi han visitat les millores a la zona de dutxes, lavabos i vestuaris\nSeròs ha celebrat aquest vespre els 50 anys de la inauguració de les seves piscines municipals, equipaments que han comptat amb el recolzament de la Diputació de Lleida\nEl vicepresident primer, Jordi Latorre, i el vicepresident quart, Francesc Accensi han estat acompanyats per l’alcalde de la localitat del Segrià, Josep Antoni Romia, en el recorregut de l’exposició fotografia ‘Temps passat per aigua’ que compta amb diferents instantànies cedides per veïns i veïnes del municipi.\nDe la mateixa manera han visitat les millores i reformes dels vestuaris, lavabos i zona de dutxes, obres que han estat finançades per la Diputació de Lleida dins del Pla Extraordinari de Reforç Municipal amb una aportació de 40.000 euros.\nRomia ha fet una breu explicació de com es van iniciar les obres de les piscines, instal·lació que ja es va poder gaudir l’estiu de 1969.\nLatorre ha destacat en el seu parlament “la importància de les segones piscines del territori, donat que les primeres van ser les Basses d’Alpicat, però que no van arribar a celebrar el mig centenari de vida. Aquelles persones que ho van aconseguir van ser visionàries i amb ganes de tirar endavant, com sempre ha fet la gent de Seròs”.\nPer la seva banda, Accensi ha apuntat que “coneixent la història d’aquestes piscines em va sobtar molt que per poder-les fer van haver crèdits personals de veïns de la localitat. Eren altres temps i gràcies a la valentia d’aquella gent ara mateix podeu gaudir d’aquest espai d’esbarjo”.\nLa vetllada, que ha comptat amb la participació de més de 400 persones, ha continuat amb un sopar popular i la interpretació de música popular lleidatana ‘Garrotins i carrinclonades.


Accident d'un bus de Lleida quan el conductor ha perdut el coneixement - Teleponent\nInici Succesos Accident d’un bus de Lleida quan el conductor ha perdut el coneixement\nUna passatgera ha agafat el volant fins a aturar el vehicle.\nUn bus urbà de Lleida s’ha accidentat aquest dilluns a la tarda quan el seu conductor ha perdut el coneixement.\nSegons ha informat la Guàrdia Urbana de Lleida, el vehicle de la L4, Pardinyes-Mariola, ha circulat 350 metres sense control i en sentit contrari des de la Plaça Font i Quer fins el camp de futbol de Pardinyes.\nLa valentia d’una passatgera, que ha subjectat el volant fins que el vehicle s’ha aturat, ha evitat que cap persona hagi resultat ferida. Únicament s’han produït danys materials a la roda davantera del vehicle. El conductor ha estat traslladat a l’Hospital Arnau de Vilanova.\nArticle anteriorMor un esquiador de 56 anys a Port Ainé\nArticle següentUna cinquantena d’actes a Lleida per commemorar el Dia Internacional de les Dones


Les XXVI Festes del Barri del Port arriben carregades de novetats i sorpreses - Tottarragona.cat :: Diari digital independent d'informació i d'opinió de Tarragona\nMés dies, més actes i més il•lusió, ingredients principals del programa festiu de les XXVI Festes del Barri del Port per al pròxim 24, 25 i 26 de juliol, al carrer Sant Miquel, 19 davant del magatzem social de l'A.V.V del Port, per a tots els públics, grans i petits.\nAna Santos, nova regidora provinent del barri, i Josep Maria Buqueras, arquitecte tècnic i escriptor, els pregoners d'enguany encarregats de donar el tret de sortida després dels actes previs, que com cada any oferirà l'Associació Club Social Ment i Salut La Muralla.\nTres dies de festa i una trentena d'actes i novetats\nAmb un dia més, les fetes d'amplien amb una trentena d'actes d'entre els quals una desena són noves propostes. És el cas de diversos concursos amb premi com 'Quina tapa!' amb què el veïnat podrà crear-ne i fer llepar els dits del jurat o 'La Torre més alta' amb què els veïns podran desafiar-se amb gots de plàstic.\nAltres propostes serviran per amenitzar el Sopar de Germanor com 'El millor barret del Port' per delectar al veïnat amb barrets originals i estrambòtics creats per cadascú de forma lliure i original, o 'l'Amic Invisible, regals sorpresa!' amb què els participants podran entregar i rebre paquets sense saber què contenen a l'interior.\nEspectacles i exhibicions amb el Mag Manu, Nou Ritme i Mugendo\nEspectacles diversos com la màgia del Mag Manu, l'exhibició de ball de l'Escola Nou Ritme o la d'arts marcials del centre Mugendo. També l'animació infantil 'Una d'aventures' que se sumarà a altres actes per als més menuts com els inflables i piscina infantil, la gimcana, el 'Pinta pinta' per pintar-se la cara, una cercavila amb els personatges de Disney o el concurs de dibuix infantil que enguany també comptarà amb els pares i mares.\nDestaca el càsting 'La Cucafera busca princesa 2015' amb que s'escollirà la nova nena de 6 a 9 anys que acompanyarà a la Cucafera durant les festes de Santa Tecla a l'acte 'La Cucafera baixa 2015'.\nRumbes Canya i Aquarama, les orquestres d'enguany\nEl grup Rumbes Canya i l'Orquestra Aquarama seran els encarregats enguany d'animar les dues nits festives a ritme de música i ball. Amb elles acabaran les jornades festives en les quals no faltaran actes tradicionals com la festa de l'escuma o populars com la xocolatada, la musclada i el vermut, en què novament hi haurà sorteig de premis.\nFesta 25è aniversari dels Gegants del Port\nEls actes de diumenge 26 aniran dedicats als 25 anys dels Gegants del Port, Neptú i Afrodita. S'explicarà la seva història al veïnat i els portadors rebran un homenatge. La Xaranga Tocabemolls, que fa 5 anys, animarà la cercavila que tindrà lloc pels carrers del barri amb una parada a la Plaça dels Carros on es podrà fer 'selfies' amb els gegants. Per acabar les festes, ball final i pic-pica.\nRecuperació de la revista festiva\nDes de fa més d'un mes, l'Associació de Veïns i el Blog del Barri del Port treballen amb esforç preparant el programa d'actes d'enguany en què a més dels cartells promocionals es recupera la revista festiva que arriba totalment renovada respecte el que s'havia oferit anys enrere.\nS'han editat un centenar d'exemplars per al veïnat i també estarà disponible en format digital. En ella es podrà conèixer amb detall tots els actes, a més d'altres continguts d'interès i els anunciants i col•laboradors que han ajudat a tirar-ho endavant.\nFinalment, pel que fa als actes, un any més aniran presentants a mode de 'speaker' sobre l'escenari pel periodista Adrià Recasens, autor del Blog del Barri del Port que novament oferirà posteriorment totes les fotos i vídeos de les jornades amb la cobertura de Barri del Port TV, la nova televisió del barri a Youtube.


10 principis Montessori per fer a casa – Blocdepares\n24 / novembre / 2014\nMolts de nosaltres hem sentit a parlar del sistema educatiu Montessori, de tots els avantatges que comporta en el creixement personal dels infants, però realment coneixem aquest sistema? Avui us proposem endinsar-nos una miqueta en com poder aplicar aquests principis de l’escola Montessori a casa. Per aquest motiu, us proposem 10 principis Montessori per fer a casa:\n1.- Has de “SEGUIR” al nen/a. Aquest és el principi més important de tots i s’ha de seguir a qualsevol edat. S’ha de respectar l’interès i la necessitat de cadascun dels nostres fills/es.\n2.- Dóna al teu fill/a la llibertat d’explorar en espais tancats i oberts per igual, sempre i quan siguin segurs i utilitzi aquesta llibertat de manera positiva.\n3.- Dóna al teu fill/a l’oportunitat d’utilitzar les mans tan com sigui possible. Els infants han d’estar exposats a totes les experiències concretes que tinguin a veure amb la utilització de les seves mans perquè així desprès puguin aconseguir l’abstracció de conceptes.\n4.- Promou tot tipus d’exercicis de vida pràctica i sensorial. Aquests exercicis promouen la seva independència, coordinació, concentració i ordre. A més a més, aquests exercicis són una preparació indirecta per altres àrees d’aprenentatge com les matemàtiques i el llenguatge.\n5.- Tingues eines i materials de la seva grandària a la mà en calaixos i prestatges de fàcil accés, això promou la repetició d’exercicis.\n6.- No interrompis els seus cicles de treball (o de joc). Dóna-li l’oportunitat d’anar construint períodes de concentració cada vegada més llargs.\n7.- Evita els premis i els càstigs. Dóna-li l’oportunitat de reconèixer el seu propi esforç i sentir satisfacció després d’aconseguir la seva tasca.\n8.- Ensenya-li com fer les coses. Quan no sàpiga com utilitzar alguna cosa, fes-li una demostració amb seqüència de passos. Que els teus moviments siguin lents i precisos.\n9.- Que l’ambient que l’envolti sigui ordenat i atractiu. L’ordre extern promou l’ordre intern i la intel·ligència.\n10.- Quan li ofereixis una nova activitat, revisa que aïlli una sola dificultat ( si es tracta de classificar colors, que només sigui aquesta qualitat. No incloguis qualitats com la grandària i la forma en el mateix exercici). Quan es tracti d’una sola dificultat, l’errada serà tant evident que el nen la detectarà ell sol.\nPer més informació podeu visitar: http://www.montessoriqro.com


Castelló és la primera ciutat espanyola que s'uneix a la Ruta Europea de la Ceràmica\nInicio En Valencià Castelló és la primera ciutat espanyola que s'uneix a la Ruta Europea...\nCastelló formarà part de la European Route of Ceramics del Consell d'Europa després de ser acceptada com a primera ciutat espanyola integrant d'aquesta ruta cultural el principal objectiu de la qual és revaloritzar i acostar a la ciutadania el patrimoni cultural europeu vinculat a la producció de la ceràmica.\nLa decisió ha sigut adoptada en l'última Assemblea General de l'Associació Europea de la Ruta de la Ceràmica. Amb la seua incorporació, Castelló s'uneix a les altres cinc ciutats i entitats que configuren la xarxa: Faenza (Itàlia), Llemotges (França), Museu Princenhof de Delft (Països Baixos), Museu Porzellanikon de Selb (Alemanya) i Höhr-Grenzhausen (Alemanya).\nFoto de archivo: Amparo Marco en una visita a Cevisama\nL'alcaldessa, Amparo Marco, ha mostrat la seua satisfacció davant la inclusió de Castelló en aquesta ruta, que es converteix en un nou recurs didàctic i en un revulsiu turístic en obrir a visitants internacionals "el patrimoni que reuneix cadascuna de les ciutats que la integren, i que és especialment important a Castelló". Els permet a més descobrir, mitjançant les visites promogudes des d'aquesta xarxa, l'evolució cultural i social que, gràcies a la indústria ceràmica, han experimentat aquestes regions.\n"Ens brinda l'oportunitat de compartir a nivell internacional una part essencial de la nostra identitat, de mostrar no sols les col·leccions de ceràmica, sinó també el procés de producció d'aquesta, la qual cosa ocorre entre bastidors, i també les aplicacions innovadores que estem donant, potenciant els usos urbans del producte ceràmic i la seua inclusió en els projectes d'inversió pública", ha ressaltat l'alcaldessa.\nLa indústria ceràmica és una de les més antigues d'Europa. El seu auge va portar amb si el desenvolupament econòmic i social de les regions implicades i va contribuir, a més, a la creació d'una forta identitat europea, al mateix temps que reflecteix les particularitats locals que conviuen en els seus territoris.\nAl recer d'aquesta indústria naix en 2011 la Ruta Europea de la Ceràmica, certificada com a Itinerari cultural del Consell d'Europa un any després, en 2012. El seu principal repte és posar en valor i protegir l'herència, material i immaterial, lligada a la ceràmica, així com coordinar i establir noves sinergies amb les principals entitats europees vinculades al sector.\nArtículo anteriorCinco hospitales de València participan en el primer ensayo clínico para prevenir el COVID-19 en personal sanitario\nArtículo siguienteLos 7 departamentos de salud de los que dependen las 43 localidades de l'Horta acumulan 3.548 positivos y 305 fallecidos por coronavirus


Ràdio Balaguer - El proper dissabte 9 i diumenge 10 de desembre al camp municipal d'esports tindrà lloc el Primer Memorial Yeray Darias, sisena copa Cases de Ponent, una competició de futbol 7 amb 32 equips de categoria alevina.\nEl proper dissabte 9 i diumenge 10 de desembre al camp municipal d'esports tindrà lloc el Primer Memorial Yeray Darias, sisena copa Cases de Ponent, una competició de futbol 7 amb 32 equips de categoria alevina.\nEl proper dissabte 9 i diumenge 10 de desembre al camp municipal d'esports tindrà lloc el Primer Memorial Yeray Darias, sisena copa Cases de Ponent, una competició de futbol 7 en que 32 equips de categoria alevina, és a dir, joves futbolistes nascuts els anys 2006 i 2007, lluitaran pel títol.\nAquest Memorial Yeray Darias ha estat creat en homenatge al que va ser jugador del C.F. Balaguer mort en accident de trànsit l’1 de gener d’enguany.\nEl quadre de competició estarà format per 8 grups, que el dia 9 de les 10 del matí i fins a les 8 de la tarda disputaran la fase de grups. El diumenge dia 10 tindrà lloc la fase final de les 10 del matí a les 2 del migdia, i ja a la tarda la final.\nS’hi podran veure jugar alevins de clubs de prestigi de La Liga i la Liga Adelante, com el FC BARCELONA, AT MADRID, VALENCIA, VILLARREAL o l’ESPANYOL, a més dels jugadors del CF BALAGUER i altres equips del principat de Catalunya.


L'avinguda del Pla del Vinyet, escenari de la sortida de la Volta a Catalunya FOTO: Artur Ribera\nLa 3a etapa de la Volta a Catalunya ha sortit de Sant Cugat\nper Bernat Bella 21 de març de 2018\nCentenars de santcugatencs i santcugatenques han gaudit de l'ambient ciclista durant la sortida de la 3a etapa de la 98a Volta a Catalunya a Sant Cugat, aquest dimecres 21 de març. Els aficionats han pogut veure de prop els seus ídols, entre els que hi havia noms com el líder de la cursa Alejandro Valverde, Nairo Quintana, Fabio Aru, Dan Martin o Thibaut Pinot. Fotografies, autògrafs i molt material i indumentària ciclista han estat protagonistes.\nEls gairebé 200 ciclistes participants han sortit al voltant de les 13.30 h de l'avinguda del Pla del Vinyet per afrontar una etapa de més de 150 quilòmetres de distància i més de 4.000 metres de desnivell que els portarà fins a Camprodon. Durant tot el matí, els autobusos i cotxes dels equips participants han ocupat el carrer i han omplert d'esperit ciclista tot l'entorn. El bus del Movistar, amb Valverde, Quintana i Marc Soler, entre altres; és el que més atenció ha rebut dels santcugatencs.\nEl control de signatures, moment en què els ciclistes pugen a l'escenari i deixen la seva signatura, ha tingut lloc a la plaça de Victòria dels Àngels. Després, ja s'han posicionat a la sortida, a la cruïlla entre l'avinguda de Pla del Vinyet i el carrer de Santa Teresa. Les autoritats, amb l'alcaldessa de Sant Cugat Mercè Conesa al cadpavant, han donat llavors la sortida a la tercera etapa de la Volta a Catalunya.\nÉs la segona vegada que Sant Cugat acull una sortida d'etapa de la Volta Catalunya i la primera que és al municipi, ja que la primera ocasió va sortir des del Centre d'Alt Rendiment. Aquest esdeveniment forma part dels actes de la Ciutat Europea de l'Esport, que celebra Sant Cugat durant tot el 2018. Més enllà de la sortida d'aquest dimecres, la Volta a Catalunya també va passar per Sant Cugat el dilluns 20 de març a meitat de l'etapa. Els ciclistes van entrar per la carretera de Cerdanyola i van passar per la Ronda Nord fins a sortir per la carretera de Rubí.\nLa Volta a Catalunya és una carrera per etapes del World Tour, la màxima categoria del ciclisme mundial. Una de les curses de més prestigi i que enguany es pot veure a 190 països dels cinc continents.\nNairo Quintana i Alejandro Valverdre (els dos ciclistes de l'esquerra) a la sortida de la Volta.\nBob Jungels, amb el maillot de campió de Luxemburg.\nL'alcaldessa de Sant Cugat ha donat el tret de sortida a l'etapa.\nDilluns 20 de març la Volta a Catalunya també va passar per Sant Cugat. A la imatge, José Joaquín Rojas.


Parròquia Crist Rei - Reus: Tot és immens en Déu\nImmens vol dir, sense límits. La immensitat és una de les propietats divines. Només Déu és immens. Déu és tot el que té, diu la teologia.\nI perquè Déu és immens el cor del creient també tendeix a ser-ho. En cristià tot ha de ser immens. El creient es pura dilatació i possibilitat de dilatació fins a l’Infinit. Ha de ser immensa la seva voluntat de seguir el Crist. Ha de ser immensa la seva pregària. Ha de ser immensa la seva caritat. Ha de ser immensa la seva intel·ligència que s’obre a dimensions insospitades per a molts, Es la raó humana quan pren les ales de la fe. Quan vivim en Crist res és petit ni es fa petit, tot s’obre a una dimensió d’immensitat. Es obrir-se a un cel clar, cercant la llum pura. Temporals i limitats som, però la mort temporal esdevé aquesta eclosió d’immensitat, sempre constreta en aquest món pel cos i el pecat. Deixem que la fe i la gràcia siguin tensió i dinàmica d’immensitat en la nostra vida. La pregària ens posa en un panorama de la vida de l’Esperit en què l’ànima se sent com una gota d’aigua dins de l’oceà o com el més minúscul dels àtoms dins del gran Tot, en el qual Déu és present.\nLa paradoxa més gran és que la immensitat divina ha adquirit – pel misteri de l’encarnació- un rostre humà, el rostre de Jesús, Senyor i Redemptor nostre. Mozart ho canta bellament i de manera sublim en el seu Incarnatus, escoltem-ho. Hom diu que aquesta aria li xifla al papa Francesc.\nEtiquetes de comentaris: Fotografia, Música, Rafael Serra, Reflexió


Bloc d´un Metge de Família: Gastroprotecció vs Clopidogrel i efectes dels IBP\nGastroprotecció vs Clopidogrel i efectes dels IBP\n2 Preguntes Clíniques molt interessants sobre IBP\n1.- És necessària la protecció gastrointestinal en el pacient que pren clopidogrel de forma crònica?\nEls pacients tenen alt risc d'un efecte advers gastrointestinal amb el tractament antiplaquetari (aspirina, clopidogrel, prasugrel) si presenten els següents factors de risc:\n1.- Presa de dosis altes d'aspirina.\n2.- Edat avançada\n3.- Antecedents d'úlcera gastroduodenal, hemorràgia digestiva o perforació gastroduodenal.\n4.- L´ús concomitant de medicaments que augmenten el risc d'hemorràgia gastrointestinal (tals com a antiinflamatoris no esteroides, corticoids, antidepressius -inhibidors selectius de la recaptació de serotonina-, anticoagulants, fàrmacs antiplaquetaris -teràpia antiplaquetària dual-).\n5.- Comorbiditat greu (malaltia cardiovascular, insuficiència hepàtica o renal, diabetis o hipertensió).\n6.- Infecció per Helicobacter pylori.\nEn pacients d'alt risc en tractament amb clopidogrel (només o en combinació amb baixes dosis d'aspirina) informen, respecte a la prescripció de gastroprotecció:\n1.- La coadministració d'un inhibidor de la bomba de protons (IBP) amb clopidogrel hauria de ser evitada llevat que es consideri essencial.\n2.- Si la gastroprotecció és necessària, es recomana la prescripció de doble dosi d'un Anti H-2 en lloc d'un IBP (per exemple, ranitidina 300 mg dos vegades al dia).\n2. És efectiva la gastroprotecció amb Ranitidina (150 o 300 mg/24h?) en pacients amb doble antiagregació (clopidogrel + AAS)?\n1.- El tractament amb doble antiagregació (clopidogrel més aspirina) seria una de les circumstàncies en les quals estaria indicada la gastroprotecció.\n2.- La coadministració d'un inhibidor de la bomba de protons (IBP) amb clopidogrel hauria de ser evitada llevat que es consideri essencial, a causa de la possible reducció de l'activitat antiagregant de clopidogrel amb els IBP.\n3.- El tractament gastroprotector recomanat a pacients tractats amb clopidogrel seria un antagonista dels receptors H2 amb dosi el doble de l'habitual (per exemple, ranitidina 300 mg dos vegades al dia).\nEtiquetes de comentaris: Antiagregants, IBP, RCV


Motell Vätterleden oland Suècia - Ofertes d'hotels amb els MILLORS DESCOMPTES EN LÍNIA\nMotell Vatterleden , oland, oland, Suècia - Veure al mapa\nMés informació sobre Motell Vätterleden\nSi el que està buscant és per un hotel ben situat a oland, no busqui més enllà de Motell Vätterleden. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Motell Vätterleden, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de instal·lacions per a reunions i banquets , habitació familiar, instal.lacions de barbacoa, restaurant, premsa.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, parc infantil, equitació. Descobreixi una encantadora mescla de servei profesional i ampla gama de característiques a Motell Vätterleden.\nAllotjaments a oland


Finalitzen el centre BTT de l’Alta Ribagorça\n© Els plafons informatius del municipis de Vilaller.\nEl consell de l’Alta Ribagorça a través de l’empresa Pirineu en Ruta, responsable de l’execució del projecte del centre BTT Alta Ribagorça, ha acabat els treballs l’equipament, senyalització i instal·lació de balises de les quinze rutes que formen aquest projecte.\nEl centre BTT ha comptat amb una inversió que ascendeix a un total de 56.577 euros, dels quals 12.000 € s’han finançat a través del programa Consorci Leader Pirineu Occidental i amb fons propis del consell.\nS’han instal·lat tres estacions de servei amb punts per netejar les bicis, aparcaments i kits d’eines per a reparacions i plafons informatius d’interpretació del terreny. Els tres municipis de la comarca disposen d’un punt d’informació dels diferents recorreguts marcats i degudament senyalitzats per la normativa de centres BTT.


Empresa – Electrofred\nTruca'ns al: 977316097 - 977311246\nEls millori productes per a la teva empresa\nELECTROFRED és una empresa comercial especialitzada a donar servei d’instal·lació i manteniment en FRED INDUSTRIAL, AIRE CONDICIONAT ,TRACTAMENTS D’AIRE, HOSTELERIA, ALIMENTACIÓ, I COL·LECTIVITATS.\nDes de la seva fundació en 1989 és distribuïdora de les marques mes prestigioses del sector amb un equip de professionals, consolidant un servei tècnic, comercial, decoració, projectes i servei de post venda propi.\nProjectes individualitzats i a mesura en mobiliari frigorífic, càmeres, i tota la instal·lació especialitzada necessària per a comerç d’hostaleria i d’alimentació. Així mateix, el nostre interès per controlar la temperatura ens ha dut a aprofundir en la supervisió remota dels equips prevenint futurs desperfectes, i d’aquesta manera obtenir la capacitació per a oferir als nostres clients unes infraestructures més completes.\nVisiti les nostres instal·lacions de 340M2 on podrà observar amb deteniments els productes en el sector d’exposició. Els comercials li acompanyessin en tot moment per a buidar-li cadascuna dels seus dubtes.\nEl nostre equip tècnic aquesta certificat per a cobrir les garanties dels productes que instal·lem.\nC/ DOCTOR JAUME PEYRI, 3\ntelèfons i Correu:\n977316097 - 977311246\n- Donem el millor servei a toda catalunya.\n- Serveis post-venda propi.\n- Consulti els nostres serveis\n* Els pressupostos a mesura els realitza l'equip comercial amb l'experiència i professionalitat de més de 20 anys en el sector.\n* Demani cotització sense compromís.\n© Copyright by Pontsoft S.L


18 de setembre de 2017 – els científics, per la independència\nPublicat el 18 de setembre de 2017 15 de setembre de 2017 Categories General\ni no de provocar, de derrotar o d’humiliar.\nSumar!: allò que Catalunya no sap fer mai\ni Espanya encara menys:\na Catalunya, dispersió i engrunament,\na Espanya, esclafament i imposició.\nla difícil suma de raons i de voluntats,\nquina falta ens fa a tots plegats!\nQuants esforços malversats en dogmatismes,\nquantes il•lusions avortades per la covardia,\nquantes esperances dilapidades en terceres vies\nque l’altre no vol ni escoltar!\nM’agrada ser amb tanta altra gent en aquest gran signe +.\nNo me’l crec gaire, perquè ni Catalunya ni Espanya\nno són llocs amb tradició ni ganes de sumar.\nPerò alguna cosa hem de fer, si creiem realment en la suma,\nen la conversa, en el futur, en la llibertat.\nPublicat el 18 de setembre de 2017 17 de setembre de 2017 Categories General


CIDOB - Els vincles entre migració i desenvolupament a debat\nEls vincles entre migració i desenvolupament a debat\nDESENVOLUPAMENT SOSTENIBLE - 29/04/2009\nLa Fundació CIDOB participa en el seminari EADI sobre cooperació internacional i desenvolupament des d’una perspectiva espanyola i europea\nEADI (Associació Europea d’Instituts de Formació i Investigació per al Desenvolupament) va celebrar la seva reunió anual a Madrid el passat 24 d’abril. En aquest marc, els membres espanyols de la xarxa, de la qual forma part la Fundació CIDOB, van organitzar el seminari “European perspectives for International Development”.\nLa cita va estar orientada principalment a comparar les agendes de cooperació internacional des de la perspectiva europea i espanyola, i a establir i aprofundir els llaços entre els centres d’estudi que treballen sobre temes de desenvolupament. Anna Ayuso i Gemma Pinyol (Fundació CIDOB) van coordinar el grup de treball sobre Migració i Desenvolupament en què van participar Jaime Atienza (Intermón-OXFAM), Sara Bayés (FIIAPP), Marta Carballo (IUDC-UCM) i Beatrice Knerr (Universitat de Kassel). Aquests van debatre sobre els vincles entre migracions i desenvolupament, posant un èmfasi especial en la fuga de cervells, la funció de les diàspores com a agents de desenvolupament, el paper de les remeses i la instrumentalització de la cooperació al desenvolupament.\nEl seminari també va tractar temes com la eficàcia de l’ajuda al desenvolupament, el finançament internacional per al desenvolupament i els desafiaments de la cooperació internacional el 2010, un tema especialment rellevant en el marc de la presidència espanyola de la Unió Europea de 2010.


2012006. De La ciutat dels infants al ZXSpectrum: infants que reprogramen la ciutat – Blog de Pere Losantos\n2012006. De La ciutat dels infants al ZXSpectrum: infants que reprogramen la ciutat\npere losantos Juny 28, 2012 Juny 2, 2015 Apunts\nFa pocs dies vaig anar al taller CiutatsLab CCCB organitzat per el Ramon Sangüesa i la Irene Lapuente de La Mandarina de Newton. Es tractava d’un exercici de repensar la ciutat com un laboratori, o de portar el laboratori a la ciutat, i en aquest post vull explicar la meva experiència personal per si a algú li serveix.\nEn Ramon comença el taller amb una descripció ontològica de conceptes vinculats a l’evolució dels labs: hacklab, medialab, livinglab,… i uns quants més. Jo personalment vaig trobar a faltar el concepte de Rural Lab que (fins on jo conec) promou en Ricard Espelt en el marc de TheProject.\nEn aquest taller una de les metàfores emprades (amb origen a la Montse; no sé res més d’ella, potser estaria bé tenir un registre d’assistència) és la de la ciutat com una superposició de capes. Una primera capa física (edificis, infraestructures), una segona de programació (les rutines, normes, activitats que fem cada dia com l’educació, creuar un carrer, treure les escombraries….) més o menys lliure i una tercera de les persones i les seves relacions i xarxes. Aquest model em recorda una mica al que m’explicava en Miquel Barceló per a la planificació del districte barceloní del 22@ i que reprodueix en aquest post en Xavier Ferràs. En aquest model però no apareixia el concepte de programació al que vull fer referència avui.\nUna de les connexions del taller en què jo mai havia pensat és que les ciutats estan mal programades. Em veig a mi ateix fa 30 anys programant jocs amb el ZX Spectrum, picant i repicant codi, copiant i enganxant (i gravant amb aquell cassette infumable), i sempre quedava algun nyap. En una altra època de la meva vida vaig dissenyar microxips i vaig tenir la mateixa sensació, és un subproducte inevitable del Copy&Paste.\nÉs cert que després van aparèixer eines com els debugger o depuradors de programa que facilitaven molt la feina, però aleshores jo ja havia deixat aquesta afició amb la que segurament m’hagués guanyat millor la vida. Em va semblar -la de la programació de ciutats- una molt bona metàfora, una mica influenciada sens dubte per The Matrix.\nFinalment ens plantejaven quin podia ser un bon debugger per la ciutat i vam concloure que els nens i les nenes, utilitzats com a sensors, podien molt bé complir aquesta funció. Deixar nens i nenes córrer pela espais de la ciutat o plantejar preguntes i recollir dades i respostes pot ser una via molt interessant per dissenyar ciutats -com fa en Tonucci amb la ciutat dels infants– però també per redissenyar-la amb el debugging.\nCom a exemple, els parcs infantils dels que va parlar fa temps en relació a la responsabilitat. A Sant Cugat l’Ajuntament va decidir construir un parc per gent gran al costat d’un parc infantil clàssic. Què va passar? Que la canalla va decidir que era molt més interessant passar per les barres i artefactes no pensats per al joc que pels gronxadors i altres instruments de joc planificat. Un primer bug al programa!!\nAgraeixo en Ramon i la Irene per l’oportunitat d’aprendre i repensar una estona, un oasi en mig de tanta mediocritat!\nCities, Innovation, local\nAnterior 2012005. Emprenedoria per necessitat: no trobem pa sense gluten ecològic i local.\nSegüent 2012007. De la città dei bambini al ZX Spectrum. Niños y niñas que reprograman la ciudad.\nRetroenllaç: De la città dei bambini al ZX Spectrum. Niños y niñas que reprograman la ciudad. « Blog de Pere Losantos


Alta (Wyoming) - Viquipèdia, l'enciclopèdia lliure\n43° 45′ 36″ N, 111° 00′ 09″ O / 43.76°N,111.0025°O / 43.76; -111.0025\nAlta és una concentració de població designada pel cens dels Estats Units a l'estat de Wyoming. Segons el cens del 2000 tenia una població de 400 habitants.\nSegons el cens del 2000, Alta tenia 400 habitants, 141 habitatges, i 104 famílies. La densitat de població era d'1,2 habitants per km².\nDels 141 habitatges en un 34% hi vivien nens de menys de 18 anys, en un 65,2% hi vivien parelles casades, en un 7,1% dones solteres, i en un 26,2% no eren unitats familiars. En el 18,4% dels habitatges hi vivien persones soles l'1,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,28.\nPer edats la població es repartia de la següent manera: un 28,5% tenia menys de 18 anys, un 7,8% entre 18 i 24, un 22% entre 25 i 44, un 31% de 45 a 60 i un 10,8% 65 anys o més.\nL'edat mediana era de 41 anys. Per cada 100 dones de 18 o més anys hi havia 118,3 homes.\nLa renda mediana per habitatge era de 56.750 $ i la renda mediana per família de 57.917 $. Els homes tenien una renda mediana de 38.438 $ mentre que les dones 19.107 $. La renda per capita de la població era de 40.680 $. Entorn de l'11,4% de les famílies i el 16,8% de la població estaven per davall del llindar de pobresa.\nDriggs (9 km)\nDrummond (38 km)\nTetonia (14 km)\nVictor (20 km)\nObtingut de «https://ca.wikipedia.org/w/index.php?title=Alta_(Wyoming)&oldid=19219274»\nLa pàgina va ser modificada per darrera vegada el 21 nov 2017 a les 02:02.


Un error de càlcul obliga a excavar un nou túnel per trobar el petit Julen\nLes dificultats tècniques per entubar la nova perforació obliguen els equips a repetir-la perquè sigui més ampla i recta\n22/01/2019 15:24 | Actualitzat a 22/01/2019 16:08\nUn error en el pou paral·lel impedeix avançar amb la galeria horitzontal | Cedida\nEl rescat del petit Julen està sent un veritable malson per a la família del menor desaparegut. També està sent complicat, en aquesta línia, per als equips que treballen per treure el nen del pou, a Màlaga. A la duresa i les dificultats que presenta el terreny, s'hi suma ara un altre imprevist: un error en la perforació del túnel vertical que, connectat a una galeria horitzontal de quatre metres, havia d'arribar fins al menut Julen.\nEl següent pas era revestir la cavitat subterrània amb aquesta galeria horitzontal que permetria arribar al fons del pou on Julen va caure. Però les dificultats tècniques per entubar la nova perforació, que culminava ahir, impedeixen avançar amb la tasca que havien de realitzar a partir d'aquest migdia els miners i que s'allargaria entre dotze i catorze hores.\nTambé et pot interessar: Els famosos també es bolquen amb el cas del petit Julen\nEl forat, paral·lel al pou on va caure el menor, presenta una petita desviació a partir dels 40 metres de profunditat que impedeix que els tubs de l'estructura encaixin, pel que s'ha procedit a retirar-los i preservar-los en bon estat per a un segon intent. El túnel vertical s'haurà d'obrir de nou, fent-lo més ample i més recte.\nNingú s'atreveix a preveure el temps de rescat\nJa fa nou dies que es treballa en el rescat del petit Julen | Cedida\nEl revestiment de les parets interiors del conducte de la galeria subterrània és de vital importància. És, de fet, l'estructura que ha de garantir la seguretat del túnel vertical per on han d'accedir els equips de rescat. Ara l'error de desviament retorna els professionals al punt d'inici, en una nova maniobra que consisteix a omplir el pou construït amb sorra fina i tornar-lo a perforar de nou amb més precisió.\nTambé pots llegir: El rescat del petit Julen avança només un metre al llarg d'aquest matí\nSegons fonts del sector, mai s'havia realitzat a Espanya una perforació d'aquestes característiques a 60 metres de profunditat amb un diàmetre com el que s'utilitza pel cas de Julen. Normalment, els operatius treballen amb profunditats d'entre 15 i màxim 40 metres.\nEls responsables de l'operatiu prefereixen no donar estimacions de temps sobre el rescat, donat el retràs en les previsions que marcaven que aquest migdia, la 'Brigada de Salvamento Minero de Asturias' excavaria ja la galeria horitzontal, pas final per poder arribar al lloc on es trobaria el petit de dos anys que va caure ja fa més d'una setmana al pou de 110 metres de profunditat a Totalán, Màlaga.\nNotícies relacionades: Una fotografia demostra que Julen si estava a la finca de Totalán


La Junta Electoral permet de moment que Cantó sigui candidat del PP a Madrid La Junta Electoral permet de moment que Cantó sigui candidat del PP a Madrid – El Món\nACN 06/04/2021 12:12 am\nLa Junta Electoral de Madrid ha validat, de moment, la candidatura de l’actor i exdiputat de Cs Toni Cantó a la llista del PP liderada per Isabel Díaz Ayuso per a les eleccions autonòmiques del 4 de maig. El PSOE havia impugnat la presència de Cantó a la llista al·legant que no tenia condició de resident a la Comunitat de Madrid a data d’1 de gener. És a dir, que no es va empadronar dins del termini i, per tant, no té la condició d’elector. L’òrgan electoral diu que el PP ja va “esmenar el defecte” dissabte passat tant de Cantó com d’un altre candidat, Agustín Conde. Els socialistes argumenten que Cantó va ser diputat autonòmic a les Corts Valencianes i resident a aquella comunitat i, per tant, elector i elegible al País Valencià fins almenys el 17 de març, la data en què va renunciar al seu escó a la cambra valenciana.\nTot i que Cantó va assegurar que s’havia empadronat a Madrid, el PSOE defensava, en el seu escrit, que el termini censal per poder participar amb ple dret a unes eleccions, tal com marca la LOREG, acaba el dia 1 dels dos mesos anteriors al mes de la convocatòria electoral. Cantó ocupa el lloc numero 5 de la llista d’Ayuso després de marxar de Cs per estar en desacord amb la direcció del partit d’Inés Arrimadas.\nremigio III 06/04/2021 10:55 am\nDeuen deixar que l'"efecte" toni iesquina complisca el seu programa. Ara per ara ja s'ha carregat uns quants partits i, sembla que seguirà. Segurament l'única manera de d'atacar el virus pepero siga aquest. tot i que el molt putrefacte partit està actuant coma contenidor d'escombraries borbòniques.\nen fi 06/04/2021 9:42 am\njunta electoral a la carta, a la carta franquista, com sempre, cap novetat\nTeix 06/04/2021 7:45 am\nBa! Quincalleria, això del Cantó. El que la li manté dreta, a la junta electoral, és inhabilitar per no treure una pancarta. És a dir, aplicar una mesura penal, quan no és un òrgan judicial.


Plans a la teva mida - Moment Solar\nImpuls de projectes de PIMES ubicades a l’Àrea metropolitana de Barcelona cap a la:\n// Reflexió estratègica // Inversions estratègiques // R+D // Internacionalització // Creixement // Ubicació a les cadenes de valor...\nAEBALL i UPMBALL són l’Associació Empresarial i la Unió Patronal Metal·lúrgica de L’Hospitalet i el Baix Llobregat, i agrupen més de 3.800 empreses, la gran majoria, PIMES.\nL’Agència de Desenvolupament Econòmic de l’Àrea Metropolitana de Barcelona dona resposta a les necessitats econòmiques i d'ocupació comunes al territori metropolità posant el focus en el foment de la innovació i la reindustrialització, la internacionalització i la promoció i captació de les inversions, a més d'impulsar el mercat de treball dels municipis i donar suport als serveis locals de promoció econòmica\nAEBALL/UPMBALL i l’Agència de Desenvolupament Econòmic de l’AMB impulsen conjuntament aquesta Oficina d’Impuls de Projectes de PIMES Metropolitanes, amb l’objectiu de facilitar a les empreses, i als ajuntaments, als que moltes empreses s’hi adrecen, un espai on:\nTrobar informació sobre tots els ajuts i subvencions als que poden accedir les empreses, organitzada segons el tipus de projecte, de forma clara, per tal de que aquestes puguin determinar quins recursos poden sol·licitar pel seu projecte.\nTrobar partners, aliats per poder desenvolupar els projectes, i per poder sol·licitar els ajuts i subvencions.\nOrientació i acompanyament a les PIMES per accés a subvencions estatals, autonòmiques, locals i altres. Next Generation i altres recursos i opcions de finançament.\nImpuls i detecció de sinèrgies, aliances i possibles projectes col·lectius entre PIMES i/o altres agents.\nFacilitar als ajuntaments de l’àmbit metropolità una eina per poder orientar a les PIMES que se’ls hi adrecin interessades en impulsar projectes i accedir a ajuts i subvencions.\nFacilitar als ajuntaments de l’àmbit metropolità una plataforma a la que es publicaran les seves pròpies subvencions i ajuts d’àmbit local destinats a les empreses.\nDetecció de necessitats de les PIMES a les implantacions territorials


Barna Centre, Notícies, 23 de Noviembre: sortim de nou al carrer !\n23 de Noviembre: sortim de nou al carrer !\n6 de novembre, 2013\nMés de 20 carrers i més 200 comerços van participar en la tercera edició de “El Comerç del Gòtic surt al carrer”, la botiga al carrer conjunta de tot l’eix comercial de Barna Centre, que va estrenar imatge i format acompanyada d’activitats per a grans i petits com els inflables que es van posar a Plaça Sant Jaume i a Portal de l'Àngel.\nDe nou, tornem a sortir per quarta vegada el proper 23 de Novembre.\nLes botigues participaran de maneres diverses, des de decorant les seves entrades a fent exhibicions,tallers i promocions pels clients, que podran veure enceses les llums de Nadal que aquest any estrenem i podran fer les seves primeres compres per evitar els agobios del darrer moment.\nL'objectiu és gaudir d'un dia especial i acostar el centre de la ciutat a tots els barcelonins i visitants de la zona.\nEl dissabte 23 tots plegats gaudirem d'un dia especial al Gòtic!


Atalaya Manzanares El Real Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAtalayaCalle Atalaya 26, Manzanares El Real, Manzanares El Real, Espanya - Veure al mapaAtalayaVeure més fotosVeure més fotosVeure totes les 33 fotos\nDissenyat tant per oci com per negoci, Atalaya està situat idealment a Manzanares El Real; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Atalaya ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients. L'ambient de Atalaya es reflexa en cada habitació. aparell de televisió, reproductor de DVD/CD, nevera, forn microones, renta vaixelles són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. Amb una localització ideal i amb comoditats imbatibles, Atalaya no troba competidors en cap categoria.


Requisits de patrimoni de la unitat familiar — Servei de Gestió Acadèmica — UPC. Universitat Politècnica de Catalunya\nRequisits de patrimoni de la unitat familiar\n≡ Requisits de patrimoni de la unitat familiar\nSou a: Inici / BEQUES / Beques Estudi / Beca del Ministeri d'Educació 2021/22 / Requisits de patrimoni de la unitat familiar\nS'ha de calcular el percentatge que representa el valor de cada element respecte del llindar corresponent. Per exemple, si la teva unitat familiar té una propietat urbana que no és el domicili habitual amb un valor cadastral de 20.000€ i situada en un municipi revisat al 2008, s'ha de multiplicar el seu valor per 0,25 (5.000€) i s'ha de calcular quin percentatge suposa sobre el valor màxim per a bens immobles; en aquest cas, es tractaria d'un 11,66%.\nHauràs de seguir el mateix procediment amb cadascun dels conceptes relacionats. Es denegarà la sol·licitud de beca quan la suma de tots els percentatges superi el 100 % a 31 de desembre de 2020\nSi s'ha fet entre 2014 i 2020 (amdós inclosos), es multiplicarà el seu valor per 0.36


Autoestima blog | Maig, mes d’estrès acadèmic. Part 2\nPublicada: maig 18th, 2017\nFa uns dies vam publicar el post “Maig, mes d’estrès acadèmic” i ja vam anticipar-vos que hi hauria una segona part.\nDoncs aquí la tenim…\nA continuació et presentam algunes altres recomanacions per poder extreure el màxim profit a les teves hores d’estudi i superar amb èxit aquesta darrera part del curs…\nEvita distraccions. Estudiar o fer treballs tenint el mòbil a prop no és bona idea, ja que les interrupcions no ajuden a concentrar-se i interfereixen en una bona gestió del temps. És millor que et programis pauses cada cert temps per a revisar el mòbil que tenir-lo a la vora i anar contestant a mesura que et vagin entrant missatges. Amb Internet passa exactament el mateix. Intenta desconnectar-te del món digital mentre estudies i, si és imprescindible consultar Internet mentre fas un treball, consulta només les pàgines que realment estiguin relacionades amb la tasca que estàs desenvolupant. No miris el correu o les xarxes socials fins que no arribis als temps de pausa que t’hagis preestablert.\nAbans d’entregar, repassa el que has escrit: Aquesta és una recomanació bàsica per a qualsevol examen o treball que hagis d’entregar. D’aquesta manera, pots rectificar errades, depurar alguns conceptes, retocar alguna fotografia…\nConfia en les teves capacitats. Tenir confiança en un mateix i mostrar una actitud positiva davant els reptes és una bona manera de reforçar la teva autoestima i el teu sentit de vàlua personal.\nBé, aquestes són algunes de les recomanacions que pensam que són interessants que coneguis, però n’hi ha moltíssimes més.\nSi vols, ens pots explicar quins són els teus “trucs”…\nLa diversitat sexual: gaudir de la sexualitat sense necessitat d’etiquetes


El nombre de turistes internacionals s'incrementa un 4,8% de gener a maig\nLes Illes han rebut 3,4 milions de visitants estrangers, un 31,7% britànics i un 31,2% alemanys\n4 min. Palma 02/07/2019 10:20\n651x366 Augmenta el nombre de turistes estrangers. / ARA BALEARS Augmenta el nombre de turistes estrangers. / ARA BALEARS\nBalears ha rebut 3.474.876 turistes internacionals entre gener i maig, xifra que suposa un increment del 4,8% respecte dels cinc primers mesos de l'any passat, segons informa Efe.\nNomés al maig han arribat a les Illes 1.701.173 turistes estrangers, xifra que implica un descens del 0,4% respecte del mateix mes del 2018, segons l'estadística de Moviments Turístics en Fronteres, Frontur , difosa aquest dimarts per l'Institut Nacional d'Estadística (INE).\nPer països d'origen, el primer país emissor al maig cap a les Balears ha estat el Regne Unit, amb el 31,7%, i el segon, Alemanya, amb el 31,2% dels turistes.\nL'arribada de turistes internacionals a Espanya va baixar el 1,6% al maig respecte del mateix mes de 2018, fins als 8 milions de visitants, en tant que la seva despesa va sumar 8.195 milions d'euros, el 0,5% més, segons les dades publicades aquest dilluns per l'Institut Nacional d'Estadística (INE).\nMentre l'arribada de turistes va trencar amb vuit mesos consecutius a l'alça, llastrada pel descens registrat en els tres principals mercats emissors (Regne Unit, Alemanya i França), la despesa que van fer en la seva visita al país va encadenar deu mesos d'increments.\nLa despesa mitjana per visitant es va situar en 1.030 euros, amb un increment interanual del 2,2%, i la despesa mitjana diària remuntà un 9,5%, fins a 163 euros. L'estada mitjana va ser de 6,3 dies, 0,4 dies menys que el maig del 2018.\nEn l'acumulat dels cinc primers mesos de l'exercici, varen visitar Espanya 29,3 milions de viatgers internacionals, un 2,7% més; mentre que la seva despesa va sumar 30.684 milions d'euros, el 3,8% més que un any abans.\nAl maig, el principal mercat emissor de turistes va ser, un mes més, el Regne Unit, amb gairebé dos milions de viatgers i un descens del 0,3%. Per darrere es van situar Alemanya, amb 1,1 milions i una reculada del 8,8%, i França, amb més d'un milió i una caiguda del 10,7%. Destaquen els creixements de mercats com Rússia (34,8%), Itàlia (13,8% i els Estats Units (7,2%).\nQuant a la despesa, els turistes que més van gastar van ser els anglesos, amb 1,8 milions d'euros (+1,8%); els alemanys, amb 1,03 milions (-11%), i els francesos, amb 0,6 milions (-6,7%). Els viatgers nòrdics –Dinamarca, Finlàndia, Noruega i Suècia– van gastar 0,46 milions, un 14,2% menys.\nEn l'acumulat de l'any, van liderar l'arribada de turistes el Regne Unit, amb 6,3 milions de viatgers (xifra similar a la d'un any abans), Alemanya (4 milions i un repunt del 3,7%) i França (3,7 milions i una caiguda del 4,6%). Quant a la despesa, el Regne Unit va sumar 5.802 milions d'euros (2,9% més); Alemanya, 4.003 milions (+0,5%) i França més de 2.591 milions (-1,3%).\nAl maig, Catalunya va ser la principal destinació d'aquests viatgers, amb 1,8 milions de turistes i una baixada interanual del 2,9%. Per darrere es van situar Balears, amb 1,7 milions i una reculada del 0,4%, i Andalusia, amb 1,2 milions i una pujada del 1,6%. A Madrid, l'arribada de turistes estrangers es va disparar un 14,4%, mentre que al País Valencià va descendir un 4,8% i a les Canàries va caure un 8,1%.\nEn els primers cinc mesos de l'any, les autonomies que més turistes van rebre van ser Catalunya (amb més de 6,7 milions i un augment del 2,6%), Canàries (amb gairebé 5,7 milions i una baixada del 2,1%) i Andalusia (amb més de 4,4 milions, el 6,2% més).\nQuant a la despesa, al maig van liderar la taula Catalunya (amb 2.003 milions i una pujada d'un 5,1%), Balears (amb 1.611 milions i una caiguda d'un 2,1%), Andalusia, (amb 1.188 milions, un 3,2% menys) i Canàries (1.070 milions, un 8,2% menys). A Madrid, aquest indicador es va disparar un 23,8%, fins a 986 milions d'euros.\nEn els cinc primers mesos, les comunitats autònomes amb major despesa acumulada van ser les Canàries, amb 7.115 milions i una pujada del 2,5%; Catalunya, amb 6.851 milions i una remuntada del 5,6%; Andalusia, amb 4.302 milions (-2%), i Madrid, amb 4.048 milions (+18,2%).